महाराष्ट्र में Covid-19 के 20,131 नए मामले सामने आए, 380 रोगियों की मौत
महाराष्ट्र में मंगलवार को कोरोना वायरस संक्रमण के 20,131 नए मामले सामने आने के बाद संक्रमितों की कुल संख्या 9,43,772 हो गई है।
मुंबई: महाराष्ट्र में मंगलवार को कोरोना वायरस संक्रमण के 20,131 नए मामले सामने आने के बाद संक्रमितों की कुल संख्या 9,43,772 हो गई है। राज्य के स्वास्थ्य विभाग ने यह जानकारी दी। विभाग ने कहा कि संक्रमण के चलते 380 रोगियों की मौत के बाद मृतकों की कुल तादाद 27,407 हो गई है।स्वास्थ्य विभाग के एक अधिकारी ने कहा कि संक्रमण से उबरने के बाद आज कुल 13,234 लोगों को छुट्टी दे दी गई। राज्य में फिलहाल संक्रमितों की संख्या 2,43,446 है। मुंबई में संक्रमण के 1,346 नए मामले सामने आने के बाद संक्रमितों की कुल संख्या 1,58,756 हो गई है।शहर में 42 रोगियों की मौत के साथ शहर में इस महामारी से जान गंवाने वालों की कुल संख्या 7942 हो चुकी है। राज्य में अब तक 47,89,682 जांच की जा चुकी हैं।